Diari Oficial de la Generalitat Valenciana


Sumari del DOGV 8300, del 22-05-2018 (2018/4944)

RESOLUCIÓ de 16 de maig de 2018, de la direcció general del SERVEF, per la qual s'amplia el termini d'execució i de justificació de la Resolució de 30 de desembre de 2016, de la Direcció General del SERVEF, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4944


Data del document
:   16-05-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de maig de 2018, de la direcció general del SERVEF, per la qual s'amplia el termini d'execució i de justificació de la Resolució de 30 de desembre de 2016, de la Direcció General del SERVEF, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2017. [2018/4944]  
  
Amb data 26 de novembre de 2015, es va publicar, en el Diari Oficial de la Generalitat Valenciana, l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades.  
Sobre la base d'aquesta ordre, es va dictar la Resolució de 30 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2017 (DOGV 23.02.2017), finançades a través de la línia genèrica de subvenció S5644000 del capítol IV, del subprograma 322.52, Formació i qualificació professional, del pressupost del SERVEF per a l'exercici 2017.  
  
En la disposició final primera de l'Ordre 8/2015, anteriorment esmentada, es faculta la Direcció General del SERVEF per a dictar totes les instruccions i adoptar les mesures que considere oportunes per a l'execució i aplicació d'aquesta ordre, així com per a modificar els terminis establits en aquesta, amb caràcter excepcional, quan concórreguen circumstàncies degudament motivades; aquesta modificació de terminis, quan tinga caràcter general, haurà de publicar-se en el Diari Oficial de la Generalitat Valenciana.  
Prenent en consideració les dates de notificació de les resolucions de concessió de les subvencions, així com la durada de les accions formatives aprovades i a l'efecte de facilitar l'òptima execució dels plans, és indispensable modificar, amb caràcter excepcional, el termini d'execució i de justificació de les subvencions.  
Per tot això i fent ús de les facultats conferides per la disposició final primera de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, resolc:  
  
Primer  
Modificar, amb caràcter excepcional, el termini d'execució establit en l'article 11.3 de l'Ordre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, de manera que l'execució dels programes haurà de finalitzar amb anterioritat al 22 de setembre de 2018.  
  
Segon  
Així mateix, a l'efecte de facilitar la posterior gestió de la liquidació de les subvencions, sense perjudici del que es preveu en el tercer paràgraf de l'article 17.2 d'aquesta ordre de bases, el compte justificatiu, juntament amb l'informe de l'auditor, s'haurà de remetre en el termini màxim de dos mesos a partir de la finalització del corresponent programa i, en tot cas, amb anterioritat al 2 d'octubre de 2018.  
  
Tercer  
Els terminis modificats en els resolc anteriors no seran susceptibles de posteriors ampliacions.  
  
Contra aquest acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la publicació, davant els jutjats contenciosos administratius de la Comunitat Valenciana, de conformitat amb el que s'estableix en l'article 8, apartat 3, així com en l'article 46, apartat 1, els dos pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja mencionats, segons el que es disposa en la normativa vigent de procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la vigent legislació.  
  
Aquesta resolució entrarà en vigor el dia de la publicació en el Diari Oficial de la Generalitat Valenciana.  
  
València, 16 de maig de 2018.- El director general del SERVEF: Enric Nomdedéu i Biosca.